Všeobecne záväzné nariadenie
                               obce Rovňany č. 3/2015 
                               o držaní a         vodení psov
 ___________________________________________________
          Obecné zastupiteľstvo v Rovňanoch  na svojom zasadnutí dňa 26. marca 2015, v súlade s ustanovením § 6 zákona  č. 369/1990 Zb. o obecnom zriadení v znení neskorších  predpisov a zákonom č. 282/2002 Z.z. , ktorým sa upravujú niektoré podmienky držania psov,   prijalo  návrh  :
   všeobecne záväzné nariadenie o držaní a         vodení psov na území                                
                                 obce Rovňany  :

                                                                       Čl. 1
                                                               Účel nariadenia

          Všeobecne záväzné nariadenie obce Rovňany  /ďalej len nariadenie/ vymedzuje povinnosti chovateľov a držiteľov  psov na území obce Rovňany  a určuje spôsob ich  evidencie.
                                                                       Čl. 2
                                                        Všeobecné ustanovenia    
                                                 
         1/ Chovať a držať psa na území obce  Rovňany môže  každá právnická a fyzická osoba, ktorá má v obci sídlo,  alebo trvalý pobyt a ktorá je povinná, ak psa drží nepretržite viac ako 90 dní na území obce, psa prihlásiť do evidencie psov vedenej na obecnom úrade, kde mu  bude pridelené evidenčné číslo.
           2/ Chovateľom a držiteľom psa môže byť osoba staršia ako 18 rokov,  ktorá má spôsobilosť na právne úkony. Vlastniť je povolené  i viac psov za predpokladu ich riadnej evidencie a platenia  dane za psa. Chovatelia, ktorí majú odbornú spôsobilosť na  chov, výcvik a obchodovanie so spoločenskými zvieratami  a sú v evidencii orgánu ochrany zvierat musia dbať na to,  aby nedošlo k ohrozeniu osôb a ich majetku.
           3/ Zvláštny pes pre účely tohto nariadenia je :            
 -	pes používaný súkromnými bezpečnostnými službami,
 -	pes poľovný,
 -	pes ovčiarsky,
 -	pes vodiaci, 
prípadne ďalšie psy uvedené v § 2 zákona č. 282/2002 Z.z.
                                                          -    2    -
                                                                        Čl. 3
                                          Povinnosti chovateľov a držiteľov psov           
             1/ Chovateľ a držiteľ psa je povinný :
 - prihlásiť psa do evidencie psov vedenej na obecnom úrade 
 -  oznamovať obci skutočnosť, že pes pohrýzol človeka bez toho aby bol sám napadnutý alebo vyprovokovaný,
 - oznamovať obci úhyn psa, alebo stratu psa,
 - označiť psa evidenčným číslom prideleným na obecnom úrade,
 - zabezpečiť aby nedošlo k svojvoľnému uniknutiu psa na  verejné priestranstvo s vykonaním náležitých zábranných  opatrení s osobitným zreteľom na psov chovných plemien,  ktoré môžu spôsobiť škody na zdraví a majetku iných  občanov,
             2/ Obec vydá držiteľovi psa evidenčnú známku, ktorou držiteľ preukazuje totožnosť psa. Odcudzenie, stratu alebo zničenie známky sa v         lehote do 14 dní oznamuje na obecnom úrade, kde je pes evidovaný. Náhradnú známku vydá obec za úhradu 1,00 €.  
             3/ Chovateľovi a držiteľovi psa sa zakazuje :
- nechať voľne pohybovať psa na verejných  priestranstvách obce – v areáli kultúrneho domu, v cintoríne, po miestnych komunikáciách, ktoré sú viditeľne označené zákazom voľného pohybu psov.      
            4/ Vstup so psom je zakázaný : do verejne prístupných miestností a         zariadení, ktoré majú zákaz vstupu so psom viditeľne  označený.    
            5/  Držiteľ psa je povinný platiť miestnu daň za psa v súlade s prijatým všeobecne  záväzným nariadením obce o miestnych daniach.

                                                                 Čl. 4
                                                           Vodenie psa  
          1/  Osoba vodiaca psa je povinná bezprostredne odstrániť výkaly psa, ktorými znečistil verejné priestranstvo.             
          2/ Osoba vodiaca psa je povinná oznámiť osobe, ktorú pes pohrýzol meno a         adresu držiteľa psa a         obci skutočnosť, že pes bezdôvodne pohrýzol človeka.
  
                                                                 Čl. 5
                                                             Priestupky
           1/  Nesplnenie ohlasovacích povinností voči obci určených týmto všeobecne záväzným nariadením  a         zverením vodenia psa osobe, ktorá nie je spôsobilá zabezpečiť jeho ovládnutie je priestupkom  podľa § 7 ods. 1 a         ods. 2 písm. a/ až c/ zákona č. 282/2002 Z.z.  a páchateľovi môže obec uložiť pokutu  do  165 €.           
          2/  Nepreukázanie totožnosti psa evidenčnou známkou a         nerešpektovanie zákazu voľného pohybu psa resp. zákazu vstupu so psom a         znečistenie verejného priestranstva je priestupkom podľa § 7 ods. 2 písm. d/ až f/ zákona č. 282/2002 Z.z. a         páchateľovi môže obec uložiť pokutu  do 65 €.

                                                               -    3    -     
  
                                                                 Čl. 6
                                                      Záverečné ustanovenie

       1/ Chovatelia a držitelia psov na území obce sú povinní  vykonať opatrenia na zosúladenie súčasného stavu s  podmienkami uvedenými v         tomto všeobecne záväznom nariadení do 30 dní od  účinnosti VZN.
      2/ Prijatím tohto VZN o         držaní a         vodení psov na území obce Rovňany , sa ruší VZN o         chove a         držaní psov zo dňa 04.04.2014.
 
                                                                 Čl. 7
                                                             Účinnosť

 Toto nariadenie nadobúda účinnosť dňom 10. apríla 2015

                                                                                                           Jana Cabanová
									 starostka obce 

        Návrh  VZN  bolo  vyloženéýa úradnej tabuli v         súlade s § 6 ods. 3 zákona č. 369/1990 Zb. o         obecnom zriadení v         znení neskorších predpisov, na pripomienkovanie obyvateľom obce  dňa : 02. marca 2015 

         Pripomienky boli vyhodnotené dňa :  neboli žiadne 

Schválené nariadenie bolo vyložené na úradnej tabuli dňa : 27. marca 2015

Zložené dňa :  ….................................................

Účinnosť nadobudlo dňom: 10. 04. 2015